ಇಸ್ಪೀಟೆಲೆಗಳು , 9ನೇ ಶತಮಾನದ ಪೂರ್ವಾರ್ಧದಲ್ಲಿ ಚೀನಾದ ಟ್ಯಾಂಗ್ ರಾಜಮನೆತನದ(618–907) ಆಳ್ವಿಕೆಯ ಕಾಲದಲ್ಲಿ ರಾಜಕುಮಾರಿಯ ಬಂಧುಗಳು "ಎಲೆ ಆಟವನ್ನು" ಆಡುವ ಸಂದರ್ಭದಲ್ಲಿ ಕಾಣಿಸಿಕೊಂಡವು. ಟ್ಯಾಂಗ್ ರಾಜಮನೆತನದ ಸು E ಎಂಬ ಲೇಖಕ (885ರಲ್ಲಿ "ಜಿನ್ ಶಿ" ಪದವಿಯನ್ನು ಪಡೆದ)ತಿಳಿಸಿರುವ ಪ್ರಕಾರ, ಟ್ಯಾಂಗ್‌ನ ಇಜಾಂಗ್ ಚಕ್ರವರ್ತಿ (r. 860–874) ಯ ಮಗಳಾದ ರಾಜಕುಮಾರಿ ಟಾಂಗ್ ಚಾಂಗ್ (?–870), ವೈ ಕುಲದ ಸದಸ್ಯರೊಂದಿಗೆ ಕಾಲವನ್ನು ಕಳೆಯಲು ಎಲೆ ಆಟವನ್ನು ಆಡುತ್ತಿದ್ದಳು . ಸಾಂಗ್ ರಾಜಮನೆತನ (960–1279)ದ ವಿದ್ವಾಂಸನಾದ ಉಯಂಗ್ ಶಿಯು (1007–1072) ಟ್ಯಾಂಗ್ ರಾಜಮನೆತನದ ಮಧ್ಯಾವಧಿಯಲ್ಲಿ ಇಸ್ಪೀಟೆಲೆಯ ಆಟಗಳು ಅಸ್ತಿತ್ವದಲ್ಲಿತ್ತು ಹಾಗು ಬರೆಯುವ ಸಾಧನವಾಗಿ ಕಾಗದದ ಸುರುಳಿಗಳ ಬದಲಿಗೆ ಹಾಳೆಗಳು ಅಥವಾ ಪುಟಗಳ ಬಳಕೆಯ ಏಕಕಾಲದ ಅಭಿವೃದ್ಧಿಯೊಂದಿಗೆ ಇವುಗಳ ಆವಿಷ್ಕಾರವಾಯಿತು ಎಂದು ತಿಳಿಸಿದ್ದಾರೆ. "ಯೆಜಿ ಗೆಕ್ಸಿ" ಎಂದು ಕರೆಯಲಾಗುವ ಪುಸ್ತಕವನ್ನು ಟ್ಯಾಂಗ್ ಯುಗಕ್ಕೆ ಸೇರಿದ ಮಹಿಳೆ ಬರೆದಿದ್ದಾಳೆ. ತರುವಾಯದ ರಾಜಮನೆತನಗಳ ಚೀನೀ ಬರಹಗಾರರು ಈ ಕುರಿತು ವಿಮರ್ಶೆ ಮಾಡಿದ್ದಾರೆ. 
ಪ್ರಾಚೀನ ಚೀನಾದ "ಹಣದ ಕಾರ್ಡ್ ಗಳು" ನಾಲ್ಕು "ಸೂಟ್"(ಚಿಹ್ನೆ)ಗಳನ್ನು ಹೊಂದಿರುತ್ತದೆ: ನಾಣ್ಯಗಳು (ಅಥವಾ ನಗದು), ನಾಣ್ಯಗಳ ಶ್ರೇಣಿ (ಇವುಗಳನ್ನು ಕಚ್ಚಾ ಚಿತ್ರಗಳಿಂದ ಕಡ್ಡಿಗಳೆಂದು ತಪ್ಪಾಗಿ ಅರ್ಥೈಸಲಾಗಿದೆ), ಮಿರಿಯಡ್ಸ್(ಹತ್ತುಸಾವಿರ)(ನಾಣ್ಯಗಳ ಅಥವಾ ನಾಣ್ಯಗಳ ಶ್ರೇಣಿಗಳು), ದಹಲಾ ಅಥವಾ ಹತ್ತು ಮಿರಿಯಡ್‌ಗಳು(ಇಲ್ಲಿ ಮಿರಿಯಡ್ 10000) ಭಾವಲಿಪಿಗಳ ಮೂಲಕ ಇವನ್ನು ಪ್ರತಿನಿಧಿಸಲಾಗುತ್ತದೆ. ಮೊದಲನೆಯ ಮೂರು ಸೂಟ್‌ಗಳಲ್ಲಿ 2–9 ಸಂಖ್ಯೆಗಳು ಮತ್ತು "ಟೆನ್ಸ್ ಆಫ್ ಮಿರಿಯಡ್‌"ನಲ್ಲಿ 1 -9 ಸಂಖ್ಯೆಗಳಿರುತ್ತವೆ. ಮೊದಲ ಇಸ್ಪೀಟೆಲೆಗಳು ವಾಸ್ತವ ಪೇಪರ್ ಕರೆನ್ಸಿಯಾಗಿತ್ತೆಂದು ವಿಲ್ಕಿನ್‌ಸನ್ ಹೇಳುತ್ತಾರೆ. ಅವು ಟ್ರೇಡಿಂಗ್ ಕಾರ್ಡ್ ಆಟಗಳ ರೀತಿಯಲ್ಲಿ ಆಟವಾಡುವುದಕ್ಕೆ ಮತ್ತು ಬಾಜಿ ಕಟ್ಟುವ ಆಟ ಹೀಗೆ ಎರಡೂ ಆಟಗಳಿಗೆ ಸಾಧನಗಳಾಗಿತ್ತು. ಆಧುನಿಕ ಮಹಜಾಂಗ್ ಟೈಲ್ಸ್ ಗಳ ಮೇಲಿರುವ ವಿನ್ಯಾಸವು ಹಿಂದಿನ ಇಸ್ಪೀಟೆಲೆಗಳಿಂದ ವಿಕಸಿಸಿದ ವಿನ್ಯಾಸಗಳಾಗಿವೆ. ಆದರೂ ಹಿಂದೆ ಮುದ್ರಿಸಲಾದ ಇಸ್ಪೀಟೆಲೆಗಳ ಮೊದಲನೆಯ ಡೆಕ್ ಚೀನದ ಡಾಮಿನೊ ಡೆಕ್ . ಈ ಇಸ್ಪೀಟೆಲೆಗಳಲ್ಲಿ ನಾವು ಜೋಡಿ ಪಗಡೆಗಳ ಎಲ್ಲ 21ಸಂಯೋಜನೆಗಳನ್ನು ನೋಡಬಹುದು. 11ನೇ ಶತಮಾನದಲ್ಲಿ ಸಂಪಾದಿಸಲಾದ ಕುಯಿ-ತೆನ್-ಲು ಎಂಬ ಚೀನೀ ಪುಸ್ತಕದಲ್ಲಿ ಮೊದಲು ಮುದ್ರಿತ ಪುಸ್ತಕಕ್ಕೆ ಸಮಕಾಲಿಕವಾಗಿ ಡಾಮೀನೊಸ್ ಇಸ್ಪೀಟೆಲೆಗಳನ್ನು ಟ್ಯಾಂಗ್ ರಾಜಮನೆತನದ ಸಂದರ್ಭದಲ್ಲಿಯೇ ಮುದ್ರಿಸಲಾಗಿದೆ ಎಂದು ನಮಗೆ ತಿಳಿಯುತ್ತದೆ. "ಪಾಯ್" (牌) ಎಂಬ ಚೀನೀ ಪದವನ್ನು ಕಾಗದ ಇಸ್ಪೀಟೆಲೆಗಳು ಮತ್ತು ಆಟದ ಬಿಲ್ಲೆಗಳು ಎರಡನ್ನೂ ವಿವರಿಸಲು ಬಳಸಲಾಗುತ್ತದೆ. 

ಪಿಕೆಟ್
ಸುಲಭ ಲಭ್ಯ ಇಸ್ಪೀಟೆಲೆಗಳು
ಮಧ್ಯ ಯುರೋಪಿಯನ್ನರು
ಆರಂಭಿಕ ಇತಿಹಾಸ